
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση Γενικού Πολεοδομικού Σχεδίου (Γ.Π.Σ.) του οικισμού 

Ορεστιάδας του δήμου Ορεστιάδας (Ν. Έβρου). 1 

Χαρακτηρισμός ως διατηρητέου του κτιρίου που βρίσκεται στην το¬ 
ποθεσία Άγ. Γεώργιος στην Τσαγκαράδα Πηλίου του Ν. Μα¬ 
γνησίας φερομένου ως ιδιοκτησία Αθανασίας Μπάκους (Β,ώυ») 
και καθορισμός ειδικών όρων και περιορισμών δόμησης. ... 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 68994/3438 (1) 

Έγκριση Γενικού Πολεοδομικού Σχεδίου (Γ.Π.Σ.) του οικισμού Ορε¬ 
στιάδας του δήμου Ορεστιάδας (Ν. Έβρου). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 3. 

2. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

3. Τις διατάξεις του ν. 1685/1987 «Επιβολή αγορανομικού ελέγ¬ 
χου στις μισθώσεις αστικών ακινήτων του ν. Μεσσηνίας» (ΦΕΚ 27/Α) 
και ειδικότερα το άρθρο 4 παράγρ. 2. 

4. Την υπ’ αρ. ΤΙ291/87 απόφαση του Πρωθυπουργού «Σύσταση 
θέσης Αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων, Μεταφο¬ 
ρών και Επικοινωνιών και Υφυπουργού στο Υπουργείο Εθνικής Οικονο¬ 
μίας» (ΦΕΚ 526/Β). 

5. Την υπ’ αρ. Υ1436/87 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β/16.10.87). 

6. Την υπ’ αριθ. 28019/973/10.4.85 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας σύ¬ 
νταξης του Γενικού Πολεοδομικού Σχεδίου Ορεστιάδος» (ΦΕΚ 220/Δ). 

7. Τα υπ’ αριθ. 2525/11.6.86 και 2847/4.7.86 έγγραφα του 
Τμήματος Πολεοδομίας και Πολεοδομικών Εφαρμογών Νομαρχίας 
Έβρου προς τους αρμόδιους φορείς. 

8. Το υπ’ αριθ. 878/5.8.86 έγγραφο της 12ης Εφορείας Βυζαντι¬ 
νών Αρχαιοτήτων ν. Καβάλας. 

9. Το υπ’ αριθ. 3381/16.7.86 έγγραφο του Δασαρχείου Διδυμοτείχου. 

10. Το υπ’ αρ. 2673/29.7.86 έγγραφο της Γενικής Γραμματείας 
Δημοσίων Έργων, Διεύθυνση Συγκοινωνιακών έργων τ. 6ης ΠΥΔΕ 
του Υπουργείου Περιβάλλοντος, Χωροταξίας και Δημοσίων Έργων. 

11. Το υπ’ αριθ. 1222/ΤΒΕ/Φ 5.1/97/17.7.86 του Τμήματος 


Βιομηχανίας Νομαρχίας Έβρου. 

12. Το υπ’ αριθ. 859/22.7.86 έγγραφο της Ι.Θ. Εφορείας Προϊστο¬ 
ρικών και Κλασικών Αρχαιοτήτων του Υπουργείου Πολιτισμού. 

13. Το υπ’ αριθ. 529253/21.8.86 έγγραφο του Ελληνικού Οργανι¬ 
σμού Τουρισμού (ΕΟΤ) Δ/νση Β. 

14. Το υπ’ αριθ. Φ. 004/80/26/686.Σ.4897 έγγραφο του Γενι¬ 
κού Επιτελείου Στρατού 4ο Επιτελικό Γραφείο. 

15. Τις υπ’ αριθ. 126/1986 και 127/1986 αποφάσεις του Δημοτι¬ 
κού Συμβουλίου Ορεστιάδας. 

16. Το γεγονός ότι οι υπόλοιποι φορείς δεν απάντησαν μέχρι σήμερα. 

17. Την υπ’ αριθ. 84/2917/1987 γνωμοδότηση του Συμβουλίου 
Χωροταξίας, Οικισμού και Περιβάλλοντος ν. Έβρου, αποφασίζουμε: 

1. Εγκρίνεται το Γενικό Πολεοδομικό Σχέδιο (Γ.Π.Σ.) του οικισμού 
Ορεστιάδας του δήμου Ορεστιάδας (ν. Έβρου), όπως τα όριά του προσ¬ 
διορίζονται με κόκκινη γραμμή στο χάρτη Π-1.11 σε κλίμακα 
1:5.000. Κυρίως το ως άνω σχέδιο περιλαμβάνει: 

Α. Την πολεοδομική οργάνωση του οικισμού για πληθυσμιακό μέγε¬ 
θος της τάξης των 15.000 κατοίκων για την επόμενη πενταετία με: 

α) Την επέκταση του σχεδίου πόλης σε εκτάσεις αραιοδομημένες και 
πυκνοδομημένες και τη δημιουργία τεσσάρων (4) πολεοδομικών ενοτή¬ 
των με μέσα μεγέθη μικτής πυκνότητας οικήσεως και συντελεστή δόμη¬ 
σης κατά πολεοδομική ενότητα όπως φαίνεται στο χάρτη Π-1.4. Π.1.5 
σε κλίμακα 1:5.000 και ειδικότερα: 


Πολεοδομική ενότητα 

Μέση μικτή πυκνότητα 
οικήσεως κατ/Ηα 

Μέσος συντελεστής 
δόμησης 

1. Οινόη 

40 

0,7 

2. Κλεισσώ 

80 

1,0 

3. Κέντρο 

150 

1,8 

4. Σαγήνη 

60 

0,8 

β) Τον προσδιορισμό 

των χρήσεων γης όπως φαίνεται στο χάρτη 


Π-1.2. - Π-1.3.2. σε κλίμακα 1:5.000 και ειδικότερα: 

- Τη χωροταξική συσπείρωση και αναβάθμιση των κεντρικών λει¬ 
τουργιών. 

- Τη δημιουργία νέου Διοικητηρίου και Πρωτοδικείου. 

- Τη δημιουργία πολυλειτουργικών κέντρων και τοπικών εμπορικών 
κέντρων στο βόρειο και νότιο τμήμα του οικισμού. 

- Τη δημιουργία νέων χώρων παραγωγικής υποδομής (βιοτεχνία - 
χονδρεμπόριο) στο βορειοδυτικό άκρο του οικισμού. 

- Τον εμπλουτισμό του οικισμού σε κοινωνική υποδομή με τη χωρο- 
θέτηση κέντρων νεότητας, παιδικών σταθμών, ΚΑΠΗ, Γυμνασίων - 
Λυκείων όπως και την ορθολογικότερη κατανομή των δημοτικών σχο¬ 
λείων και νηπιαγωγείων μέσα στον αστικό ιστό. 

- Την επέκταση των αθλητικών εγκαταστάσεων στην περιοχή του 
κλειστού Γυμναστηρίου. 

- Τη δημιουργία (πλέγματος) αστικού πρασίνου με νέα πάρκα στη 
δυτική περίμετρο του οικισμού για την κάλυψη των σημερινών αλλά και 
μελλοντικών αναγκών του οικισμού. 

- Την ανάπτυξη χρήσεων αμιγούς και γενικής κατοικίας: 

γ)Τη γενική εκτίμηση της χωρητικότητας του οικισμού και των ανα¬ 
γκών σε γη (στρέμματα) για κοινωνική υποδομή σε επίπεδο πόλης, 
όπως αναφέρεται στο συνημμένο πίνακα Α- 11.2.1α. 

δ) Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών όπως φαίνεται στο χάρτη Π.1.7, Π-1.8. σε 
κλίμακα 1:5.000 και ειδικότερα: 

Ζώνες Κοινωνικού Συντελεστή (Ζ.Κ.Σ.) 

Ζώνες Αγοράς Συντελεστή (Ζ.Α.Σ.) 

Ζώνες Ειδικής Ενίσχυσης (Ζ.Ε.Ε.) 

Ζώνες Ειδικών Κινήτρων (Ζ.Ε.Κ.) 

Β. Τις προτάσεις για τη λήψη μέτρων για την προστασία του περι¬ 
βάλλοντος όπως φαίνεται στο χάρτη Π-1.9 σε κλίμακα 1:25.000 με 
βασικότερες παρεμβάσεις: 

- Την προστασία της γεωργικής γης υψηλής παραγωγικότητας. 

- Την απομάκρυνση των οχλουσών κτηνοτροφικών εγκαταστάσεων 
(βουστάσια-μαντριά). 

- Την απομάκρυνση της οχλούσας χρήσης του στρατοπέδου της 
ΕΜΑ που έχει εγκλωβισθεί στον πολεοδομικό ιστό και την οργανική 
ένταξη της έκτασής του στην πόλη. 

Γ. Τις προτάσεις για την οργάνωση και ιεράρχηση του οδικού δι¬ 
κτύου όπως φαίνεται στο χάρτη Π-2.1.2. σε κλίμακα 1:5000 κα:»ειδι¬ 
κότερα: 

- Τη δημιουργία περιμετρικού δρόμου στο δυτικό όριο του οικισμού. 

- Τη δημιουργία παράκαμψης του κέντρου του οικισμού με τη χρησι¬ 
μοποίηση της οδού Ζαρίφη, μέχρι τη δημιουργία της περιμετρικής αρ¬ 
τηρίας στο δυτικό όριο της πόλης, 

- Τη δημιουργία αστικών αρτηριών, συλλεκτηρίων και τοπικών δρό¬ 
μων. 

- Τη δημιουργία χώρων στάθμευσης αυτοκινήτων. 

- Τη δημιουργία πλέγματος πεζοδρόμων με επίκεντρα τις εγκατα¬ 
στάσεις κοινωνικής υποδομής* εμπορικά κέντρα, πάρκα και νέες περιο¬ 
χές κατοικίας. 

- Τη μεταφορά του σταθμού λεωφορείων (ΚΤΕΛ) σε νέα θέση επί 
της περιμετρικής οδού στο δυτικό όριο του οικισμού. 

- Τη δημιουργία νέου επιβατικού και εμπορευματικού σιδηροδρομι¬ 
κού σταθμού. 

Δ. Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνονται στους χάρτες Π-2.2.1- Π-2.2.2, Π-2.3.2, Π- 
2.4.2. Π-2.6.2, Π-2.7.2 σε κλίμακα 1:5000 και ειδικότερα: 

1. Δίκτυο ύδρευσης. 


- Ενίσχυση του εξωτερικού υδραγωγείου με νέες γεωτρήσεις λόγω 
του αυξανόμενου ρυθμού κατανάλωσης. 

2. Δίκτυο αποχέτευσης. 

- Κατασκευή δικτύου αποχέτευσης όμβριων και ακαθάρτων με ση¬ 
μεία εκβολής ανατολικά της πόλης, όπου θα υπάρχουν οι εγκαταστάσεις 
επεξεργασίας λυμάτων. 

3. Ενεργειακό σύστημα - Τηλεπικοινωνιακό. 

- Επέκταση και ενίσχυση των δικτύων ΔΕΗ και ΟΤΕ ώστε να καλύ¬ 
πτουν την αυξανόμενη ζήτηση του υφιστάμενου οικισμού. 

- Προγραμματισμός από ΔΕΗ και ΟΤΕ για την κάλυψη των μελλο¬ 
ντικών αναγκών στις περιοχές επέκτασης του σχεδίου. 

Ε. Τις προτάσεις για την αντιμετώπιση θεομηνιών (ασφάλεια - προ¬ 
στασία) όπως φαίνεται στο χάρτη Π-3.1.1-3.1.2, Π-3.2, 3.3. σε κλί¬ 
μακα 1:5.000 και ειδικότερα: 

- Τη δημιουργία νέου πυροσβεστικού σταθμού κοντά στον περιμε¬ 
τρικό δρόμο. 

- Τη δημιουργία πυκνού δικτύου σημείων υδροληψίας ανά 150 μ. 
κατά μήκος του βασικού δικτύου ύδρευσης. 

- Την οργάνωση των κατάλληλων χώρων για συγκέντρωση του 
πληθυσμού στις περιπτώσεις έκτακτης ανάγκης. 

ΣΤ. 1. Συνοπτικά αντίτυπα των παραπάνω δέκα (10) χαρτών και 1 
πίνακα θεωρημένα από τον Προϊστάμενο της Δ/νσης Πολεοδομικών 
Εφαρμογών με την υπ’ αριθ. 68994/87 πράξη του δημοσιεύονται στην 
Εφημερίδα της Κυβερνήσεως με την παρούσα απόφαση. 

2. Μέσα στην περιοχή του Γ.Π.Σ. και ειδικότερα στις εκτός σχεδίου 
περιοχές που περιλαμβάνονται σ’ αυτό, οικοδομικές άδειες που έχουν 
εκδοθεί με τις προγενέστερες ισχύουσες διατάξεις ή έχει υποβληθεί ο 
πλήρης φάκελος με τα απαραίτητα για την έκδοση της οικοδομικής 
άδειας στοιχεία μέχρι την ημερομηνία δημοσίευσης της παρούσας, εκτε- 
λούνται όπως εκδόθηκαν ή εκδίδονται βάσει υποβληθέντων στοιχείων 
σε συνδυασμό με τις διατάξεις του ν. 1577/1985 «Γενικός Οικοδομι¬ 
κός Κανονισμός» (ΦΕΚ 210/Α). 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 4 Νοεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 






Ορια σχεδίου ιχολης 1987 



^Γ^'ΛτΙύΤϊ. «I 



























12607 
























ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

































ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


12609 























































ΔΗΜΗΤΡΙΑΔ ΗΣ 

ΔΗΜΗΤΡΙΑΔΗΣ ΚΑΙ ΙΥΝΕΡΓΑΤΕ X 

ΔΗΜΗΤΡ1ΑΔΗΓ & ΣΥΝΕΡΓΑΤΕΣ 











































































Διερεννηση δημιουργίας υαογειου γχαραζ ο Γην Κεντρική Πλατεία 

ΣΥΝΕΡΓΑΤΕΕ 

Αριθ. οικ. 68917/5098 (2) 

Χαρακτηρισμός ως διατηρητέου του κτιρίου που βρίσκεται στην τοποθε¬ 
σία Άγ. Γεώργιος στην Τσαγκαράδα Πηλίου του Ν. Μαγνησίας φε- 
ρομένου ως ιδιοκτησία Αθανασίας Μπάκους (Βολιΐδ) και καθορισμός 
ειδικών όρων και περιορισμών δόμησης. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αρ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας Κυβερνήσ-ως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αρ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας Κυβερνήσεως, Εσωτερικών και Περιβάλλοντος, Χωρο¬ 
ταξίας και Δημοσίων Έργων (ΦΕΚ 482/Δ/87). 

4. Την υπ’ αρ. Υ.1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, 
κ.λπ.» (Φ.Ε.Κ. 526/Β). 

5. Την υπ’ αρ. Υ.1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Την από 21.8.1987 αιτιολογική έκθεση της Διεύθυνσης Παραδο¬ 
σιακών Οικισμών και Περιβάλλοντος (Γ7). 

7. Την από 30.9.1987 απάντηση της Αθανασίας Μπάκους (Βολυδ), 
αποφασίζουμε: 


1. Χαρακτηρίζεται ως διατηρητέο το κτίριο που βρίσκεται στην τοπο¬ 
θεσία «Άγιος Γεώργιος» της κοινότητας Τσαγκαράδας Πηλίου του Ν. 
Μαγνησίας, φερόμενο ως ιδιοκτησία Αθανασίας Μπάκους (ΒοΓιιβ), 
όπως φαίνεται σημειωμένο στο σχετικό πρωτότυπο τοπογραφικό διά¬ 
γραμμα σε κλίμακα 1:200 που θεωρήθηκε από τον Προϊστάμενο της Δ/ν- 
σης Πολεοδομικών Εφαρμογών με την υπ’ αρ. 68917/1987 πράξη 
του και που συνοπτικό του αντίτυπο δημοσιεύεται με την παρούσα από¬ 
φαση, γιατί πρόκειται για κτίριο με ιδιαίτερο αρχιτεκτονικό και μορφο- 
λογικό ενδιαφέρον. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο αρχιτεκτονικός του χαρακτήρας. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για τη 
χρήση του κτιρίου. 

5. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου και στον περιβάλλοντα χώρο του, καθώς και για την το¬ 
ποθέτηση επιγραφών, απαιτείται η έγκριση της Επιτροπής Πολεοδομι- 
κού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 4 Νοεμβρίου 1987 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙ! 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




